Äripäeva koht tööjõuturul  Äripäev on kindla taustaga, turvaline ja läbipaistev ettevõte, kus töötab kõrge töökultuuri ja hea mainega professionaalset arengut pakkuv meeskond.    Juhtimise põhimõtted   Me  eeldame, et igal töökohal on võimalikult suur otsustusvabadus, millega kaasneb suur vastutus tulemuste eest.  Loome töötamiseks tingimused, mis aitavad töötajatel eesmärke saavutada.  Igal inimesel on üks ülemus. Lepime kokku eesmärgid juhi ja alluva vahel.  Äripäevas kehtib vanaisa printsiip, mis nõuab oluliste inimesi puudutavate otsuste kooskõlastamist otsese juhiga.  Vähemalt kord aastas toimub töötajal arenguvestlus, kus pööratakse tähelepanu töötaja isiksusele, tema töötulemustele  ja arengule.